
1. Vispārīgā informācija

1.1. Iepirkuma identifikācijas numurs ir VSIA TOS 2024/1K.
1.2. Iepirkuma procedūra ir atklāts konkurss (turpmāk – konkurss), kas tiek veikts saskaņā ar Latvijas Republikas normatīvajiem aktiem publisko iepirkumu jomā un šo nolikumu (turpmāk – Nolikums).
1.3. Pasūtītājs ir VSIA “Traumatoloģijas un ortopēdijas slimnīca”, reģistrācijas numurs 40003410729, juridiskā adrese – Duntes 22, Rīga, LV-1005 (turpmāk – Pasūtītājs).
1.4. Konkursu organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2023. gada 11. decembra rīkojumu Nr. 01-6/158 apstiprināta iepirkuma komisija (turpmāk – Komisija).
1.5. Uzsākot konkursu, Komisijas locekļi un iepirkuma dokumentācijas sagatavotājs ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25. panta pirmās un otrās daļas izpratnē. Ja šāds apliecinājums nav parakstīts, komisijas loceklis un iepirkuma dokumentācijas sagatavotājs nedrīkst piedalīties turpmākajā Komisijas darbā.
1.6. Konkursa mērķis ir nodrošināt iepirkuma procedūras atklātumu, piegādātāju brīvu konkurenci, kā arī vienlīdzīgu un taisnīgu attieksmi pret tiem, valsts un pašvaldību līdzekļu efektīvu izmantošanu, maksimāli samazinot pasūtītāja risku.
1.7. Par konkursa pretendentu var būt piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus vai piegādāt preces), kurš ir iesniedzis piedāvājumu.
1.8. Pretendents Līguma izpildē ir tiesīgs piesaistīt apakšuzņēmējus. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 procenti no kopējās konkursa iepirkuma līguma vērtības vai lielāka, un katram šādam apakšuzņēmējam izpildei nododamo līguma daļu. 

2. [bookmark: _Toc119162213][bookmark: _Toc121577946]Iepirkuma priekšmets

2.1. Iepirkuma priekšmets – Lielo stobra kaulu osteosintēzes plākšņu, skrūvju piegāde (turpmāk – Preces), saskaņā ar tehnisko specifikāciju, kas pievienota konkursa Nolikuma pielikumā Nr. 2.
2.1.1. CPV kods: 33100000-1 (Medicīniskās ierīces).
2.2. Konkursa iepirkuma priekšmets ir sadalīts 3 (trīs) daļās. Pretendentam piedāvājums jāiesniedz pilnā apjomā par vienu vai vairākām iepirkuma priekšmeta daļām. Nepilnīgi piedāvāta daļa netiks vērtēta. Pretendents var iesniegt tikai vienu piedāvājuma variantu.
2.3. Pasūtītājs piešķirs iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst Nolikuma un tehnisko specifikāciju prasībām, un kura cena ir viszemākā.
2.4. Līguma izpildes vieta ir valsts sabiedrība ar ierobežotu atbildību “Traumatoloģijas un ortopēdijas slimnīca”, Duntes ielā 22, Rīgā.
2.5. Ar iepirkuma procedūras uzvarētāju Pasūtītājs slēgs iepirkuma līgumu/s (turpmāk – Līgums) par Preču piegādi 24 (divdesmit četrus) mēnešus vai līdz Līguma summa būs pilnībā iztērēta, atkarībā no tā, kurš no šiem apstākļiem iestāsies pirmais. Pretendentam līdz līguma darbības beigām jāpiegādā preces par šī konkursa rezultātā noteiktajām līgumcenām.
2.6. Pasūtītāja plānotie finanšu līdzekļi šim konkursam – 150 000,00 EUR bez PVN. Pasūtītājs patur tiesības lemt par šajā punktā minēto summu izmaiņām, pamatojoties uz Pasūtītāja finanšu iespējām un PIL. Pasūtītājs Līguma darbības laikā negarantē plānotā apjoma pasūtīšanu – iepirkuma apjoms var tikt samazināts atbilstoši faktiskajai nepieciešamībai.

3. Iepirkuma procedūras nolikuma saņemšana, papildus informācijas pieprasīšana un sniegšana, kontaktpersonas

3.1. Iepirkuma dokumentācija (Nolikums, Nolikuma grozījumi un atbildes uz ieinteresēto pretendentu jautājumiem) ir publiski pieejama Pasūtītāja mājas lapā https://www.tos.lv/lv/iepirkumi  un pircēja profilā elektrisko iepirkumu sistēmā (turpmāk – EIS) https://www.eis.gov.lv/EKEIS/Supplier/Organizer/277/
3.2. Ieinteresētais pretendents EIS e-konkursu apakšsistēmā šī konkursa sadaļā var reģistrēties kā Nolikuma saņēmējs, ja tas ir reģistrēts EIS kā pretendents.[footnoteRef:1] [1:  Informāciju par to, kā ieinteresētais pretendents var reģistrēties par Nolikuma saņēmēju sk: https://www.eis.gov.lv/EIS/Publications/PublicationView.aspx?PublicationId=883] 

3.3. Ja konkursa Nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
3.4. Komisija un ieinteresētais pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma procedūras ietvaros nav saistoša.
3.5. Ja ieinteresētais piegādātājs ir laikus pieprasījis papildus informāciju, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
3.6. Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst. 8:00 līdz 16:00.
3.7. Papildu informāciju Komisija nosūta e-pasta sūtījumā ieinteresētajam pretendentam, kurš pieprasījis papildus informāciju/uzdevis jautājumu, un vienlaikus (tajā pašā dienā) ievieto informāciju Pasūtītāja profilā - EIS www.eis.gov.lv e-konkursu apakšsistēmā šī konkursa sadaļā.
3.8. Kontaktpersona par iepirkuma dokumentāciju – galvenā iepirkumu speciāliste Vineta Vīksna, tālrunis 67399248, e-pasts: vineta.viksna@tos.lv. Kontaktpersona sniedz tikai organizatoriska rakstura informāciju par iepirkumu.

4. Piedāvājuma iesniegšana

4.1. Pretendents piedāvājumu iesniedz līdz datumam un laikam, kas norādīts Iepirkumu uzraudzības biroja tīmekļvietnē https://info.iub.gov.lv/lv/meklet publicētajā paziņojumā par šo līgumu, EIS e-konkursu apakšsistēmā. 
4.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un nosūtīti atpakaļ iesniedzējam.
4.3. Piedāvājumu atvēršana sākas datumā un laikā, kas norādīts Iepirkumu uzraudzības biroja https://info.iub.gov.lv/lv/meklet publicētajā paziņojumā par šo līgumu. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Pretendentam ir tiesības piedalīties piedāvājumu atvēršanas sanāksmē klātienē VSIA “Traumatoloģijas un ortopēdijas slimnīca” Administrācijas telpās, atbilstoši Ministru kabineta 2017.gada 28.februāra noteikumu Nr. 107 “Iepirkuma procedūru un metu konkursu norises kārtība” 15.punktā noteiktai kārtībai.
4.4. Piedāvājumu atvēršanas norisi, kā arī visas nosauktās ziņas, Komisijas sekretārs protokolē piedāvājumu atvēršanas sanāksmes protokolā.
4.5. Pretendentu atlasi, piedāvājumu atbilstības pārbaudi un piedāvājumu vērtēšanu konkursā Komisija veic slēgtās sēdēs. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.

5. Prasības piedāvājuma noformēšanai un iesniegšanai

5.1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
5.1.2. elektroniski aizpildāmos dokumentus, elektroniski sagatavojot ārpus EIS e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
5.2. Sagatavojot piedāvājumu, pretendents ievēro, ka:
5.2.1. Piedāvājuma dokumenti jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
5.2.2. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
5.2.3. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu.
5.2.4. Ja pieteikumu nav parakstījusi persona ar pārstāvības tiesībām, piedāvājums tiek noraidīts.
5.3. Piedāvājums jāiesniedz latviešu valodā, tehniskā piedāvājuma dokumenti (piemēram, ražotāja tehniskā dokumentācija) var tikt iesniegti citā valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. Informatīvie materiāli (piemēram, ražotāja katalogi, bukleti, brošūras) var būt angļu vai krievu valodā.
5.4. Ja pretendents iesniedzis kāda dokumenta kopiju, to apliecina atbilstoši 04.09.2018. Ministru kabineta noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
5.5. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
5.6. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.
5.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
5.8. Pretendents pieteikuma un pārējo piedāvājuma dokumentu parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.

6. Konkursa pieteikums

6.1. Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS www.eis.gov.lv e-konkursu apakšsistēmā šī konkursa sadaļā.
6.2. Lai apliecinātu savu dalību iepirkuma procedūrā, pretendentam jāiesniedz konkursa pieteikums (pielikums Nr. 1) saskaņā ar EIS e-konkursu apakšsistēmā konkursa sadaļā publicēto veidlapu (parakstīts ar elektronisko parakstu).
6.3. Pieteikumā, atbilstoši Iepirkumu uzraudzības biroja sniegtajam skaidrojumam https://www.iub.gov.lv/lv/skaidrojums-mazie-un-videjie-uznemumi un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
6.4. Pieteikums jāparaksta pretendenta likumiskajam pārstāvim vai tā pilnvarotai personai, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
6.5. Iepirkuma komisija pieprasa informāciju no Uzņēmuma reģistra, lai gūtu pārliecību par pretendenta (tai skaitā, piegādātāju apvienības dalībnieku, personālsabiedrības biedru, un uzņēmēju, uz kuru iespējām pretendents balstās līguma izpildē) pārstāvības tiesībām un pārstāvības apjomu;
6.6. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (04.09.2018. Ministru kabineta noteikumu Nr. 558 „Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt piedāvājumu;
6.7. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts. 
6.8. Konkursa piedāvājumā jāiesniedz apliecinājums par neatkarīgi izstrādātu piedāvājumu (parakstīts ar elektronisko parakstu) (pielikums Nr. 4).

7. Pretendentu atlases prasības, iesniedzamie dokumenti, pārbaude un izslēgšana
Pretendents var balstīties uz citu uzņēmēju iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību Līguma izpildei.
	Prasība
	Iesniedzamie dokumenti

	7.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	7.1.1. Pretendenta parakstīts pieteikums dalībai iepirkumā, kurš sagatavots saskaņā ar Nolikuma pielikumā Nr. 1 pievienoto formu.
7.1.2. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. 
7.1.3. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.
7.1.4. Pieteikums jāparaksta pretendenta likumiskajam pārstāvim vai tā pilnvarotai personai, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.

	7.2. Pretendentam ir tiesības realizēt ražotāja produkciju Latvijas Republikā (vai Eiropas Savienībā) uz līguma darbības laiku.
	7.2.1. Lai apliecinātu nolikuma 7.2. punkta izpildi, pretendentam jāiesniedz ražotāja vai tā autorizēta pārstāvja apliecinoši dokumenti, kas ļauj pretendentam nodrošināt tā piedāvātās preces izplatīšanu Latvijas Republikā (vai Eiropas Savienībā).

	7.3. Piedāvātās preces EK atbilstības deklarācijas kopija, atbilstoši Eiropas Padomes direktīvas EKK 93/42, EKK 90/385 vai regulas 2017/745 prasībām un CE sertifikāta kopija. 
	7.3.1. Lai apliecinātu Nolikuma 7.3. punkta izpildi, pretendentam jāiesniedz piedāvātās preces EK atbilstības deklarācijas kopija un CE atbilstības zīmes kopija.

	7.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
	7.4.1. Personas, uz kuras iespējām pretendents balstās, rakstisks apliecinājums par piedalīšanos Atklātā konkursā, kā arī apliecinājums nodot pretendenta rīcībā līguma izpildei nepieciešamos resursus gadījumā, ja ar pretendentu tiek noslēgts līgums.

Ja pretendents, iesniedzot pieteikumu, balstās uz citu komersantu saimniecisko vai finansiālo stāvokli, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina šo komersantu sadarbību konkrētā līguma izpildei, norādot, ka pretendents un attiecīgā persona būs solidāri atbildīgi.
Ja pretendents, iesniedzot pieteikumu, balstās uz citu komersantu tehniskām un profesionālām spējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā.



7.5. Iepirkuma komisija pieņems Eiropas vienoto iepirkuma procedūras dokumentu kā sākotnējo pierādījumu pretendenta atbilstībai Nolikumā noteiktajām pretendentu kvalifikācijas prasībām, atbilstoši Publisko iepirkumu likuma 49. pantā noteiktajam. Eiropas vienotā iepirkumu procedūra dokumenta veidlapa ir pieejama tīmekļvietnē: http://espd.eis.gov.lv.
7.6. Ja pretendents ir piegādātāju apvienība, pretendentam jāiesniedz:
7.6.1. sadarbības līgums, kuru parakstījis katra piegādātāju apvienības biedra pārstāvis ar pārstāvības tiesībām vai tā pilnvarota persona (oriģināls vai apliecināta kopija). Līgumā jānorāda galvenais dalībnieks, kas pārstāvēs piegādātāju apvienību un dalībnieku vārdā parakstīs piedāvājuma dokumentus. Līgumā jānorāda, kuras personas ir apvienojušās apvienībā un katras personas atbildības apjoms (veicamo darbu apjoms);
7.6.2. apliecinājums, ka gadījumā, ja personu grupa (piegādātāju apvienība) tiks noteikta par konkursa uzvarētāju, piegādātāju apvienība Latvijas Republikas normatīvajos aktos noteiktā kārtībā pēc pasūtītāja pieprasījuma līdz līguma slēgšanai (bet ne ilgāk kā 10 (desmit) darba dienu laikā pēc paziņojuma par iepirkuma procedūras rezultātu nosūtīšanas dienas) izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu. Šo pieprasījumu pasūtītājs paziņo vienlaikus ar lēmumu par konkursa rezultātiem;
7.6.3. Nolikuma 7.1.1. – 7.3.1. punktā norādītie dokumenti jāiesniedz par to piegādātāju apvienības dalībnieku, kurš nodrošinās piegādi.
7.7. Ja pretendents ir personālsabiedrība, pretendentam jāiesniedz:
7.7.1. sadarbības līgums (oriģināls vai apliecināta kopija). Līgumā jānorāda galvenais dalībnieks, kas pārstāvēs personālsabiedrību un personālsabiedrības vārdā parakstīs piedāvājuma dokumentus. Līgumā jānorāda, kuras personas ir apvienojušās personālsabiedrībā un katras personas atbildības apjoms (veicamo darbu apjoms);
7.7.2. nolikuma 7.1.1. – 7.3.1. punktā norādītie dokumenti jāiesniedz par to personālsabiedrības biedru, kurš nodrošinās piegādi.
7.8. Pretendents var balstīties uz citu personu iespējām līguma izpildē (lai apliecinātu profesionālo pieredzi, pretendents var balstīties uz citu personu iespējām tikai tad, ja šīs personas veiks piegādi, kuru izpildei attiecīgās spējas ir nepieciešamas). Šādā gadījumā jāiesniedz:
7.8.1. šo personu apliecinājumi vai vienošanās ar pretendentu par sadarbību konkrētā līguma izpildē un / vai par nepieciešamo resursu nodošanu pretendenta rīcībā. Minētie dokumenti jāparaksta personas, uz kura iespējām pretendents balstās līguma izpildē, pārstāvim ar pārstāvības tiesībām vai tā pilnvarotai personai;
7.8.2. Nolikuma 7.1.1. – 7.3.1. punktā norādītie dokumenti jāiesniedz par to personu, kura nodrošinās piegādi, un personu, uz kuras iespējām pretendents balstās, lai apliecinātu, ka tā kvalifikācija atbilst nolikuma 7.1. – 7.3. punktā noteiktajām prasībām.
7.9. Ārvalstu pretendenti: 
7.9.1. Ārvalstī reģistrētam vai pastāvīgi dzīvojošam pretendentam jāiesniedz spēkā esošs attiecīgās valsts kompetentās institūcijas izdots dokuments (kopija), kas apliecina, ka piegādātājs ir atbilstoši reģistrēts, licencēts vai sertificēts saskaņā ar attiecīgās valsts normatīvo aktu prasībām (ja tāda nepieciešama);
7.9.2. Ārvalstu pretendentiem jāiesniedz spēkā esošs dokuments (kopija), kurā ir uzrādītas pretendenta personas ar pārstāvības tiesībām un pārstāvības apjoms.
7.10. Pretendentu kvalifikācijas pārbaude:
7.10.1. Komisija veic pretendentu kvalifikācijas pārbaudi.
7.10.2. Pretendents tiek izslēgts no turpmākās dalības iepirkuma procedūrā, ja Iepirkuma komisija konstatē, ka:
7.10.2.1. kvalifikācijas dokumenti nav iesniegti atbilstoši nolikuma 7.1. – 7.4. punkta prasībām;
7.10.2.2. pretendents nav iesniedzis pieprasīto informāciju, nav sniedzis Komisijas pieprasīto precizējošo informāciju Komisijas noteiktajā termiņā vai sniedzis nepatiesu informāciju savas kvalifikācijas novērtēšanai;
7.10.2.3. pretendents neatbilst Nolikuma 7.1. – 7.4. punkta prasībām.

8. Tehniskais un Finanšu piedāvājums

8.1. Pretendents tehnisko piedāvājumu sagatavo saskaņā ar Tehniskās specifikācijas (pielikums Nr. 2) prasībām atbilstoši Elektronisko iepirkumu sistēmas e‑konkursu apakšsistēmā šī iepirkuma sadaļā publicētajai veidlapai “Tehniskā specifikācija un tehniskais – finanšu piedāvājums” (pielikums Nr.2).
8.2. Tehniskajam piedāvājumam papildus pievienojami dokumenti, kas norādīti tehniskajā specifikācijā - tehniskā piedāvājuma veidlapā.
8.3. Pretendents tiek izslēgts no turpmākās dalības iepirkuma procedūrā, un tā piedāvājums netiek tālāk izvērtēts, ja Komisija konstatē, ka:
8.3.1. nav iesniegti tehniskā piedāvājuma dokumenti, vai tie neatbilst Nolikuma un/vai tehniskās specifikācijas prasībām, vai iesniegtā informācija nav pietiekama, lai konstatētu atbilstību;
8.3.2. piedāvājums nav iesniegts par pilnu iepirkuma priekšmeta daļas apjomu un/vai ir iesniegti divi vai vairāki piedāvājuma varianti.
8.4. Pretendents finanšu piedāvājumu sagatavo atbilstoši Elektronisko iepirkumu sistēmas e‑konkursu apakšsistēmā šī iepirkuma sadaļā publicētajai veidlapai “Tehniskā specifikācija un tehniskais – finanšu piedāvājums” (pielikums Nr. 2), aizpildot attiecīgas Microsoft Word/Excel dokumenta formas šūnas (tās nedzēšot un nepārvietojot, bet papildinot).
8.5. Pretendents var iesniegt tikai vienu finanšu piedāvājuma variantu, kurā jānorāda:
8.5.1. cena, kas izteikta Latvijas naudas vienībā – eiro (EUR);
8.5.2. kopējā piedāvājuma cena (ne vairāk kā 2 cipariem aiz komata), un cenā nekādi grozījumi nav pieļaujami (iesniegta tiek pēdējā cena);
8.5.3. piedāvātās Preces vienas vienības cena bez pievienotās vērtības nodokļa (PVN).
8.5.4. cenā jābūt iekļautām visām izmaksām, kas saistītas ar Preču piegādi, instrumentu komplektu nodrošināšanu, garantijas laika nodrošināšanu, personāla apmācību, visi valsts un pašvaldību noteiktie nodokļi un nodevas bez PVN. Visas cenas ir jānorāda atbilstoši EIS e-konkursu apakšsistēmā šī konkursa sadaļā publicētajai veidlapai.
8.5.5. Komisija salīdzinās pretendentu iesniegto piedāvājumu cenas bez PVN.

9. Pretendentu izslēgšanas noteikumi un kārtība

9.1. Attiecībā uz pretendentu, kuram saskaņā ar nolikumā noteikto būtu piešķiramas līguma slēgšanas tiesības, pirms lēmuma par līguma slēgšanas tiesību piešķiršanu pieņemšanas, Komisija veic pretendenta izslēgšanas noteikumu pārbaudi saskaņā ar PIL 42. panta pirmajā daļā un otrās daļas 1., 2., 3., 4., 5., 6., 7., 10., 11., 12., 13. un 14. punktā noteikto izslēgšanas gadījumu pārbaudi un Starptautisko un Latvijas Republikas nacionālo sankciju likuma 11.1 panta izslēgšanas nosacījumu pārbaudi. 
9.2. Ja veicot pretendenta, kā arī Publisko iepirkumu likuma 42. panta trešajā daļā minēto personu, pārbaudi, Komisija konstatē kādu no PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas gadījumiem, tā rīkojas atbilstoši PIL 42., 43. panta nosacījumiem.
9.3. [bookmark: _Toc383514995]Ja tiks konstatēti Starptautisko un Latvijas Republikas nacionālo sankciju likuma 11.1 panta izslēgšanas nosacījumi, pretendents tiek izslēgts. 
9.4. Komisija var pieņemt lēmumu par konkursa izbeigšanu bez rezultāta, ja nav saņemts neviens piedāvājums vai nav saņemts neviens Nolikumam atbilstošs piedāvājums.
9.5. Komisija nepieciešamības gadījumā var pārbaudīt informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija izskaidro pretendenta iesniegto informāciju. Pretendentam ar savu sniegto skaidrojumu nav tiesības izmainīt iesniegto piedāvājumu

10. Komisijas tiesības un pienākumi

10.1. Iepirkumu komisijai ir tiesības:
10.1.1. Pieprasīt precizēt piedāvājumā iesniegto informāciju un sniegt detalizētus paskaidrojumus.
10.1.2. Pārbaudīt visu pretendenta sniegto ziņu patiesumu.
10.1.3. Pieaicināt Komisijas darbā ekspertus ar padomdevēja tiesībām.
10.1.4. Pieprasīt no pretendenta informāciju par piedāvājuma cenas veidošanās mehānismu.
10.1.5. Noraidīt nepamatoti lētu piedāvājumu.
10.1.6. Veikt citas darbības saskaņā ar PIL, citiem normatīvajiem aktiem un konkursa nolikumu.
10.1.7. Ja Komisijai rodas šaubas par pretendenta piedāvājumā sniegto informācijas patiesumu vai dokumenta kopijas autentiskumu, tai ir tiesības pieprasīt, lai pretendents apstiprina informācijas patiesumu un/vai uzrāda apstiprinoša dokumenta oriģinālu vai iesniedz apliecinātu dokumenta kopiju.
10.1.8. Noraidīt pretendenta piedāvājumu, ja pretendents maina piedāvājumā norādīto informāciju jebkurā piedāvājuma vērtēšanas posmā.
10.1.9. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Komisija nosaka  termiņu  ņemot vērā samērīguma principu un nepieciešamo informācijas apjomu, bet ne ilgāku kā 5 darba dienas.
10.2. Komisijas pienākumi:
10.2.1. Nodrošināt konkursa norisi un dokumentēšanu.
10.2.2. Nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.
10.2.3. Pēc piegādātāju pieprasījuma normatīvajos aktos noteiktajā kārtībā sniegt informāciju par konkursa nolikumu.
10.2.4. Vērtēt pretendentus un to iesniegtos piedāvājumus saskaņā ar PIL un konkursa nolikumu, izvēlēties piedāvājumu vai pieņemt lēmumu par konkursa izbeigšanu, neizvēloties nevienu piedāvājumu.
10.2.5. Veikt citas darbības saskaņā ar PIL, citiem normatīvajiem aktiem un konkursa nolikumu.

11. [bookmark: _Toc121577959]Piegādātāja un pretendenta tiesības un pienākumi

11.1. Piegādātāja tiesības:
11.1.1. Laikus pieprasīt Komisijai papildu informāciju par konkursa nolikumu, iesniedzot rakstisku pieprasījumu.
11.1.2. Rakstiski pieprasīt konkursa nolikuma izsniegšanu elektroniskā formā izmantojot elektronisko pastu.
11.1.3. Veidot piegādātāju apvienības un iesniegt vienu kopēju piedāvājumu konkursā.
11.1.4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
11.1.5. Veikt citas darbības saskaņā ar PIL, citiem normatīvajiem aktiem un konkursa nolikumu.
11.2. Piegādātāja pienākumi:
11.2.1. [bookmark: _Toc121577960]Lejupielādējot vai saņemot konkursa nolikumu piegādātājs apņemas sekot līdzi turpmākajām izmaiņām konkursa nolikumā, kā arī Komisijas sniegtajām atbildēm uz ieinteresēto piegādātāju jautājumiem, kas tiks publicētas EIS www.eis.gov.lv e-konkursu apakšsistēmā.
11.2.2. Sniegt patiesu informāciju.
11.2.3. Rakstveidā, Komisijas norādītajā termiņā, sniegt atbildes un paskaidrojumus uz Komisijas uzdotajiem jautājumiem par piedāvājumu.
11.2.4. Pēc Komisijas pieprasījuma, Komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.
11.2.5. Katrs pretendents līdz ar piedāvājuma iesniegšanu apņemas ievērot visus konkursa nolikumā minētos noteikumus kā pamatu konkursa izpildei.
11.2.6. Veikt citas darbības saskaņā ar PIL, citiem normatīvajiem aktiem un konkursa nolikumu.

12. Piedāvājumu noformējuma pārbaude, pretendentu atlase, tehnisko piedāvājumu atbilstības pārbaude un piedāvājumu vērtēšana

12.1. [bookmark: _Toc170542782][bookmark: _Toc170543830][bookmark: _Toc170544072][bookmark: _Toc121577961]Piedāvājuma izvēles kritērijs – saskaņā ar PIL 51.panta ceturto daļu piedāvājums ar viszemāko cenu EUR bez PVN.
12.2. Pretendenta kvalifikāciju, tehniskā piedāvājuma atbilstības pārbaudi un finanšu piedāvājuma vērtēšanu Komisija veic slēgtā sanāksmē. Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
12.3. [bookmark: _Toc170542783][bookmark: _Toc170543831][bookmark: _Toc170544073]Piedāvājumu vērtēšanu komisija veic šādi:
12.3.1. pretendentu atlase;
12.3.2. tehniskā  piedāvājuma atbilstības pārbaude;
12.3.3. finanšu piedāvājumu vērtēšana.
12.3.4. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
12.4. Pretendentu atlase:
12.4.1. Komisija novērtē pretendenta atbilstību nolikuma 7.1 – 7.4. punktā noteiktajām pretendentu atlases prasībām.
12.4.2. Ja pretendents neatbilst kādai no nolikuma 7.1. – 7.4. punktā noteiktajām pretendentu atlases prasībām, pretendents tiek izslēgts no turpmākās dalības konkursā un tā piedāvājumu tālāk nevērtē.
12.5. [bookmark: _Toc477855483][bookmark: _Toc380655977]Tehniskā piedāvājuma atbilstības pārbaude
12.5.1. Komisija pārbauda, vai pretendenta tehniskais piedāvājums atbilst Tehniskajā specifikācijā izvirzītajām prasībām.
12.5.2. Ja pretendenta tehniskais piedāvājums neatbilst kādai no Tehniskās specifikācijas prasībām, Komisija izslēdz pretendentu no turpmākās dalības konkursā un tā piedāvājumu tālāk nevērtē.
12.6. [bookmark: _Toc477855484][bookmark: _Toc380655978]Finanšu piedāvājumu vērtēšana
12.6.1. Komisija pārbauda vai pretendenta piedāvājumā nav aritmētisku kļūdu. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot piedāvājumu, Komisija ņem vērā Komisijas veikto aritmētisko kļūdu labojumus.
12.6.2. Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. Ja Komisija konstatē, ka ir iesniegts nepamatoti lēts piedāvājums, tas tiek noraidīts.
12.6.3. [bookmark: _Ref360543010]Komisija izvēlas piedāvājumus saskaņā ar piedāvājuma izvēles kritēriju, kas norādīts nolikuma 12.1.punktā.
12.6.4. Ja Komisija konstatē, ka pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds, Komisija lemj par izlozes piemērošanu. Par izlozes laiku un kārtību tiek informēti pretendenti, kas iesnieguši piedāvājumus ar vienādām cenām.
12.7. Komisija pēc saviem ieskatiem nepieciešamības gadījumā ir tiesīga izvēlēties citu pretendentu iesniegto piedāvājumu vērtēšanas posmu secību, lai iespējami efektīvāk un īsākā laikā izvērtētu konkursā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā Komisija ievēros Nolikumā noteikto piedāvājuma izvēles kritēriju, izvirzītās atlases prasības, tehniskās specifikācijas un PIL 2. pantā ietvertos likuma mērķus.
12.8. Komisijas lēmumi tiek pieņemti sēdes laikā balsojot. Balsstiesības ir visiem Komisijas locekļiem. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.

13. [bookmark: _Toc170543852][bookmark: _Toc170544094]Lēmuma pieņemšana un līguma slēgšana
13.1. Līguma  slēgšanas tiesības tiks piešķirtas pretendentam, kurš būs iesniedzis nolikuma prasībām atbilstošu piedāvājumu ar zemāko piedāvāto kopējo cenu EUR bez PVN un kurš ir atbilstošs PIL un nolikumā noteiktajam.
13.2. Visi pretendenti tiek rakstveidā informēti par konkursa rezultātu 3 (trīs) darbdienu laikā pēc lēmuma pieņemšanas dienas.
13.3. Ja iesniegti nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Komisija pieņem lēmumu izbeigt  konkursu.
13.4. Komisija var jebkurā brīdī pārtraukt konkursu, ja tam ir objektīvs pamatojums.
13.5. Komisija 10 darbdienu laikā pēc tam, kad noslēgts iepirkuma līgums vai vispārīgā vienošanās vai pieņemts lēmums par iepirkuma procedūras izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.

13.6. Līguma slēgšana
13.6.1. Pasūtītājs slēdz Līgumu ar pretendentiem, kuriem, saskaņā ar nolikumā un PIL noteikto kārtību, ir piešķirtas līguma slēgšanas tiesības konkursā, saskaņā ar PIL 60.panta sesto daļu - ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Līgums tiek sagatavots, pamatojoties uz Komisijas lēmumu par līguma slēgšanas tiesību piešķiršanu un pretendentu, kuriem piešķirtas līguma slēgšanas tiesības, iesniegtajiem piedāvājumu konkursā.
13.6.2. Pretendentiem, kuriem piešķirtas līguma slēgšanas tiesības konkursā, Līgums jāparaksta piecu darbdienu laikā no Pasūtītāja nosūtītā uzaicinājuma (arī e-pasta veidā) nosūtīšanas dienas. Ja norādītajā termiņā minētais pretendents neparaksta Līgumu, tas tiek uzskatīts par atteikumu slēgt Līgumu. Pasūtītājs var noteikt arī garāku parakstīšanas termiņu.
13.6.3. Pēc Komisijas pieprasījuma piegādātāju apvienība, attiecībā, uz kuru pieņemts lēmums par līguma slēgšanas tiesību piešķiršanu, saskaņā ar PIL 13.panta sesto daļu pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu. 
13.6.4. Ja izraudzītais pretendents atsakās slēgt Līgumu ar Pasūtītāju, Pasūtītājs var pieņemt lēmumu slēgt Līgumu ar nākamo pretendentu, kurš ir atbilstošs nolikumā un PIL noteiktajām prasībām un kura piedāvājums atbilst nolikuma prasībām un ir nākamais piedāvājums ar zemāko piedāvāto vērtējamo cenu EUR bez PVN.
13.6.5. Pasūtītājs pēc tam, kad noslēgts Līgums vai pieņemts lēmums par konkursa izbeigšanu vai pārtraukšanu, sagatavo un iesniedz publicēšanai publikāciju vadības sistēmā paziņojumu par līguma slēgšanas tiesību piešķiršanu saskaņā ar PIL 29.pantu un ievieto savā profilā līguma pamattekstu saskaņā ar PIL 60.panta desmito daļu. 
13.6.6. Desmit darbdienu laikā pēc tam, kad stājas spēkā Līguma grozījumi, Pasūtītājs savā pircēja profilā ievieto attiecīgi grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. 
13.6.7. Līguma un to grozījumu teksts ir pieejams pasūtītāja profilā vismaz visā Līguma darbības laikā, bet ne mazāk kā 36 mēnešus pēc Līguma spēkā stāšanās dienas.

14. [bookmark: _Toc119162233][bookmark: _Toc121577965]Citi noteikumi
14.1. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
14.2. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam.
14.3. Nolikums sagatavots latviešu valodā, kam pievienoti šādi pielikumi, kas ir šī Nolikuma neatņemamas sastāvdaļas:
14.3.1. Pielikums Nr. 1 – Pretendenta pieteikums atklātam konkursam;
14.3.2. Pielikums Nr. 2 – Tehniskā specifikācija un tehniskais – finanšu piedāvājums;
14.3.3. Pielikums Nr. 3 – Līguma projekts;
14.3.4. Pielikums Nr. 4 – Apliecinājums par neatkarīgi izstrādātu piedāvājumu.

Pielikums Nr. 1
PIETEIKUMS ATKLĀTAM KONKURSAM
 
“Lielo stobra kaulu osteosintēzes plākšņu, skrūvju piegāde”, 
identifikācijas Nr. VSIA TOS 2024/1K

1. Informācija par pretendentu:
	Pretendenta nosaukums:
	

	Reģistrācijas numurs:
	

	Juridiskā adrese:
	

	Faktiskā adrese:
	

	Tālrunis:
	

	E-pasta adrese:
	

	Pretendenta statuss (lūdzam norādīt, ja uzņēmums atbilst mazā vai vidējā uzņēmuma statusam)[footnoteRef:2]. [2:  https://www.iub.gov.lv/sites/default/files/upload/skaidrojums_mazajie_videjie_uzn.pdf.] 

	

	Kontaktpersona:
	

	Kontaktpersonas tālrunis, e-pasta adrese:
	


2. Saskaņā ar Nolikumu, es, apakšā parakstījies apliecinu, ka uz <pretendenta nosaukums> neattiecas PIL 42. panta pirmajā daļā minētie nosacījumi.
3. <pretendenta nosaukums> (turpmāk – pretendents) piekrīt atklāta konkursa „Lielo stobra kaulu osteosintēzes plākšņu, skrūvju piegāde” (iepirkuma identifikācijas Nr. VSIA TOS 2024/1K) Nolikuma noteikumiem ar visiem pielikumiem un garantē Nolikuma prasību izpildi. Nolikums ir skaidrs un saprotams.
4. Apliecinu, ka visas par pretendentu un Piedāvājumu sniegtās ziņas ir patiesas.
5. Apliecinu, ka šis piedāvājums ir izstrādāts un iesniegts neatkarīgi no konkurentiem un bez konsultācijām, līgumiem vai vienošanām vai cita veida saziņas ar konkurentiem.
6. Pretendents apņemas piegādāt Preces saskaņā ar tehnisko specifikāciju, kā arī pretendenta kvalifikācija un tā piedāvājums atbilst Nolikumā norādītajām prasībām iepirkuma priekšmetam.
7. Līguma slēgšanas tiesību piešķiršanas gadījumā, apņemos slēgt līgumu un izpildīt visus šī līguma nosacījumus.



	_________________
Amata nosaukums 
	(paraksts)
	__________________
Paraksta atšifrējums 





DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU/ VAI DOKUMENTS PARAKSTĪTS AR EIS SISTĒMAS PARAKSTU

Pielikums Nr. 2

Atklāta konkursa
„Lielo stobra kaulu osteosintēzes plākšņu, skrūvju piegāde”,
 iepirkuma identifikācijas Nr. VSIA TOS 2024/1K

TEHNISKĀ SPECIFIKĀCIJA UN TEHNISKAIS – FINANŠU PIEDĀVĀJUMS
SKATĪT https://www.eis.gov.lv/EKEIS/Supplier/Procurement/112266  ATSEVIŠĶI PIEVIENOTO FAILU.






Pielikums Nr. 3
Atklāta konkursa
„Lielo stobra kaulu osteosintēzes plākšņu, skrūvju piegāde”,
iepirkuma identifikācijas Nr. VSIA TOS 2024/1K

Iepirkuma līguma projekts 
Līguma datums
ir pēdējā pievienotā drošā elektroniskā paraksta un laika zīmoga datums

Valsts sabiedrība ar ierobežotu atbildību “Traumatoloģijas un ortopēdijas slimnīca”, reģistrācijas Nr. 40003410729 (turpmāk – Pasūtītājs), tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuri rīkojas uz Statūtu pamata, no vienas puses, un
__ “_____”, reģistrācijas Nr. _____ (turpmāk – Piegādātājs), tās ____________________ personā, kurš rīkojas uz _____________ pamata, no otras puses, abi kopā (turpmāk – Puses), 
[bookmark: _Hlk156394461]pamatojoties uz iepirkuma procedūras “Lielo stobra kaulu osteosintēzes plākšņu, skrūvju piegāde”, identifikācijas Nr. VSIA TOS 2024/1K (turpmāk – Konkurss), rezultātiem, noslēdz šādu līgumu (turpmāk – Līgums):

1. Līguma priekšmets
1.1. Līguma priekšmets ir lielo stobra kaulu osteosintēzes plākšņu, skrūvju (turpmāk – Prece vai Preces) piegāde iepirkuma priekšmeta ____. daļā.
1.2. Piegādātājs apņemas piegādāt Pasūtītāja vajadzībām Preci atbilstoši Līguma un tā pielikumu (pielikums Nr. 1 – Tehniskā specifikācija – tehniskais un finanšu piedāvājums), kas ir neatņemama Līguma sastāvdaļa, nosacījumiem.
1.3. Prece tiek piegādāta atsevišķās partijās, par kuru apjomu Pasūtītājs un Piegādātājs vienojas, Pasūtītājam izdarot kārtējo pasūtījumu telefoniski vai elektroniski.
1.4. Pasūtītājs iepērk tādu preču daudzumu, kāds nepieciešams tā darbības nodrošināšanai, t.i., Pasūtītājam nav pienākums iepirkt precīzi Līguma pielikumos norādīto katras Preces vienības apjomu. Pasūtītājam līdz Līguma darbības beigām jāpiegādā Prece par iepirkuma rezultātā noteiktajām līgumcenām.
1.5. Preces nosaukumu, daudzumu un vērtību katru reizi fiksē preču pavadzīmē – rēķinā.
1.6. Piegādātājs atbild par piegādātās Preces kvalitāti un sedz Pasūtītājam visus pierādītos ar Preces neatbilstību kvalitātei saistītos zaudējumus.
1.7. Pasūtītājam ir tiesības pieprasīt preces ražotāja apliecinājumu par Preces autentiskumu visā Līguma darbības laikā, ja tam rodas šaubas par saņemtās Preces atbilstību iepirkuma procedūras norādītajām tehniskās specifikācijas prasībām.
1.8. Gadījumā ja Pasūtītājam ir nepieciešamas Preču piegādes papildu Tehniskajā specifikācijā noteiktajiem apjomiem un/vai kas nebija iekļautas sākotnējā Tehniskajā specifikācijā, tad Pusēm rakstiski vienojoties ir tiesības iegādāties papildu Preces līdz 30% apmērā no Līguma 2.1. punktā minētās Līguma summas, vienlaikus vienojoties par papildu Preču piegādes termiņu, ja nepieciešams.
1.9. Ja Piegādātājs objektīvu un pierādāmu apstākļu dēļ (pārtraukta preces ražošana un tml.) nevar piegādāt kādu no Līguma pielikumā Nr. 1 minētajām Precēm, Piegādātājs ir tiesīgs piedāvāt Pasūtītājam Preci ar tādiem pašiem vai labākiem tehniskajiem parametriem, nepārsniedzot Līguma pielikumā Nr. 1 noteikto attiecīgās preces cenu, to rakstiski saskaņojot ar Pasūtītāja pilnvaroto pārstāvi.
1.10. Ja Līgums ir noslēgts par vairākām iepirkuma priekšmeta daļām, tad Pasūtītājam ir tiesības mainīt daļās iepērkamo preču apjomu kopējās Līguma summas ietvaros atkarībā no Pasūtītāja vajadzībām.

2. Līguma summa un samaksas kārtība
2.1. Kopējā Līguma summa ir ______ EUR (______ eiro 00 centi) bez pievienotās vērtības nodokļa (turpmāk – PVN). Pievienotās vērtības nodoklis nav Līguma priekšmeta daļa, tas tiek aprēķināts un maksāts atbilstoši attiecīgajā maksāšanas brīdī normatīvajos aktos noteiktajai likmei.
2.2. Preces cenā ir iekļauti visi transportēšanas izdevumi, nodokļi, kā arī citi izdevumi, kas rodas Piegādātājam sakarā ar Preces ievešanu Latvijas Republikā un/ vai tās piegādi Pasūtītājam.
2.3. Visi papildus izdevumi, kuri var rasties Piegādātājam saskaņā ar šo Līgumu, iepriekš rakstiski jāsaskaņo ar Pasūtītāju. Gadījumā, ja papildus izdevumi netika iepriekš rakstiski saskaņoti ar Pasūtītāju, tie Piegādātājam netiek atlīdzināti.
2.4. Pasūtītājs samaksu par piegādāto Preci, veic 30 (trīsdesmit) dienu laikā no Preces piegādes brīža, pēc Preču pavadzīmes - rēķina parakstīšanas.
2.5. Par Preces apmaksas dienu tiek uzskatīta diena, kad Pasūtītājs ir veicis naudas līdzekļu pārskaitījumu uz Piegādātāja bankas kontu, ko apliecina attiecīgais maksājuma uzdevums.

3. Līguma izpildes termiņš, vieta un nosacījumi
3.1. Līgums stājas spēkā ar tā parakstīšanas dienu un tiek noslēgts uz 24 (divdesmit četriem) mēnešiem vai līdz Līguma summa būs pilnībā iztērēta, atkarībā no tā, kurš no šiem apstākļiem iestāsies pirmais.
3.2. Gadījumā, ja pirmais iestājas Līguma 3.1.punktā noteiktais termiņš un Līguma summa vēl nav iztērēta, tad pusēm rakstiski vienojoties ir tiesības pagarināt Līgumu līdz Līguma summas iztērēšanai vai līdz jauna iepirkuma līguma noslēgšanai par Līguma priekšmetu.
3.3. Gadījumā, ja Līguma 2.1.punktā norādītā Līguma summa tiek iztērētā pirms Līguma 3.1.punktā noteiktā termiņa, tad pusēm rakstiski vienojoties ir tiesības palielināt Līguma summu par 20% (divdesmit procentiem) papildu piegādēm.
3.4. Prece uzskatāma nodota Pasūtītājam no Preču pavadzīmes-rēķina iesniegšanas dienas. Preču rēķinu no Pasūtītāja puses paraksta Pasūtītāja pilnvarotā persona.
3.5. Piegādātājs piegādā Pasūtītājam Preci, saskaņā ar Pasūtītāja veikto pasūtījumu ne vēlāk kā _____________ laikā no pasūtījuma izdarīšanas brīža, ar savu transportu uz Pasūtītāja norādīto adresi: VSIA “Traumatoloģijas un ortopēdijas slimnīca”, Duntes ielā 22, Rīgā, un sedz visus ar to saistītos izdevumus.
3.6. Saņemot pasūtījumu, Pasūtītāja pilnvarotā persona pārbauda piegādāto Preču atbilstību pasūtījumam un Preču rēķinam, kā arī izdara atzīmi uz rēķina par Preču pieņemšanu.
3.7. Ja Pasūtītājs kāda iemesla dēļ atsakās parakstīt rēķinu par saņemto Preci, viņa pienākums ir rakstiski informēt Piegādātāju par atteikuma iemesliem 5 (piecu) darba dienu laikā no Preču rēķina saņemšanas dienas.
3.8. Pasūtītāja pretenzijas par Preces daudzumu:
3.8.1. ja, pieņemot Preci, Pasūtītājs atklāj iztrūkumu, bojājumu vai cita veida neatbilstību Līguma nosacījumiem un Preču rēķiniem, Pasūtītājs par iztrūkumu vai neatbilstības faktu 5 (piecu) darba dienu laikā noformē un nosūta Piegādātājam attiecīgu aktu;
3.8.2. Piegādātājs 5 (piecu) darba dienu laikā pēc Pasūtītāja pretenzijas saņemšanas dienas aizvieto bojātās vai neatbilstošās Preces ar jaunām Precēm uz sava rēķina.
3.8.3. Piegādātājs ir atbildīgs par visiem transporta un citiem izdevumiem, kuri saistīti ar bojāto vai sajaukto izstrādājumu atpakaļ atgriešanu, kas rodas Piegādātāja valstī, tranzītvalstī vai Pasūtītāja valsts teritorijā.
3.9. Pasūtītāja pretenzijas par Preces kvalitāti:
3.9.1. Ja piegādātajām Precēm pielietošanas procesā tiek konstatētas to funkcionēšanas defekti vai nepiemērotība pielietošanas mērķim, vai arī Preces lietošana izraisījusi ārstniecības procesa būtiskas izmaiņas, kas var radīt draudus personas veselībai un dzīvībai, kā arī tiks konstatēta iedarbības neefektivitāte, kas var nest būtiskus finansiālus zaudējumus Pasūtītājam, tad Pasūtītājs var pārtraukt Līguma izpildi pēc savas iniciatīvas, par ko Pasūtītājs informē Piegādātāju 20 (divdesmit) darba dienas iepriekš.

4. Līguma izbeigšanas kārtība
4.1. Līgumu var izbeigt, Pusēm par to savstarpēji rakstiski vienojoties.
4.2. Pasūtītājam ir tiesības vienpusēji nekavējoties izbeigt Līgumu: 
4.2.1. ja ir uzsākta vai notikusi Piegādātāja labprātīga vai piespiedu likvidācija; 
4.2.2. ja Piegādātājam ir pasludināta maksātnespēja vai uzsākta bankrota procedūra;
4.2.3. ja ir apturēta Piegādātāja saimnieciskā darbība;
4.2.4. ja Pasūtītājam zūd nepieciešamība saņemt Preci;
4.2.5. Starptautisko un Latvijas Republikas nacionālo sankciju likumā noteiktos gadījumos;
4.2.6. ja Piegādātājs kavē Preces piegādi ilgāk par 10 (desmit) darba dienām no Līgumā noteiktā Preces piegādes termiņa;
4.2.7. ja Piegādātājs piegādā Līguma nosacījumiem neatbilstošu un/ vai nekvalitatīvu Preci, un Līgumā noteiktā kārtībā nav novērsti konstatētie trūkumu ilgāk par 10 (desmit) darba dienām.
4.3. Par vienpusēju Līguma izbeigšanu, Pasūtītājs nosūta Piegādātājam rakstisku paziņojumu. Līgums uzskatāms par izbeigtu ar dienu, kad Pasūtītājs nosūtījis Piegādātājam attiecīgu paziņojumu par Līguma izbeigšanu.
4.4. Līguma izbeigšanas gadījumā Pasūtītājs samaksā Piegādātājam par faktiski veiktajām preču piegādēm.
4.5. Piegādātājs ir tiesīgs vienpusēji izbeigt Līgumu, nosūtot par to rakstisku paziņojumu Pasūtītājam vismaz vienu mēnesi iepriekš, ja iestājies kāds no šādiem apstākļiem:
4.5.1. Pasūtītājs vismaz 30 (trīsdesmit) dienas kavē līgumā noteikto maksājumu veikšanas termiņu un Pasūtītājs pārkāpumu nenovērš 20 (divdesmit) dienu laikā no Piegādātāja atgādinājuma/pretenzijas nosūtīšanas dienas Pasūtītājam;
4.5.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.

5. Pušu atbildība par līguma nepildīšanu
5.1. Par Preces piegādes termiņa kavējumu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam nokavējuma naudu 0,2% apmērā no kopējās Līguma summas par katru nokavējuma dienu, bet ne vairāk kā 10% no Līguma kopējās summas.
5.2. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam nokavējuma naudu 0,2% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no Līguma kopējās summas.
5.3. Nokavējuma naudas samaksa neatbrīvo Puses no Līguma izpildes.

6. Nepārvarama vara
6.1. Ja kāda no Pusēm uzskata, ka tās saistību izpildi ietekmē nepārvarama vara, tai nekavējoties par to rakstiski jāpaziņo otrai Pusei, sniedzot nepieciešamās ziņas un kompetento iestāžu izsniegtus pierādījumus. 
6.2. Abas Puses nav atbildīgas par šajā Līgumā noteikto saistību neizpildi vai daļēju izpildi gadījumā, ja tas ir noticis neparedzamas varas ietekmē, kurus Puses nevarēja paredzēt, novērst, ietekmēt un par kuru rašanos nenes atbildību, piemēram, normatīvo aktu izmaiņas, ugunsgrēks, dabas katastrofas, masu nekārtības, vai citi gadījumi. Puse, kas iepriekšminēto apstākļu dēļ nespēj pildīt savus pienākumus, informē otru Pusi par šiem apstākļiem 5 (piecu) darba dienu laikā pēc apstākļu iestāšanās un norāda konkrētos apstākļus.
6.3. Puses 6.2. punktā minētajos gadījumos vienojas par saistību izpildes termiņa pagarināšanu vai citu nosacījumu maiņu, kamēr darbojas šie apstākļi un to sekas.

7. Konfidencialitāte
7.1. Piegādātājs apņemas ievērot konfidencialitāti, tajā skaitā:
7.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
7.1.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Piegādātājam pieejama Līguma izpildes gaitā;
7.2. Pasūtītājs apņemas ievērot konfidencialitāti un bez Piegādātāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Piegādātājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju.
7.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejamā informācija.
7.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
7.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
7.6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš. 

8. Pārējie nosacījumi
8.1. Puses var grozīt un papildināt Līgumu un tā pielikumus, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm un ir neatņemama Līguma sastāvdaļa.
8.2. Par jautājumiem, kuri nav atrunāti šajā Līgumā, Puses vadās saskaņā ar Latvijas Republikas normatīvajiem aktiem.
8.3. Piegādātājam ir saistoša visa Konkursa dokumentācija.
8.4. Visus strīdus un domstarpības, kas Pusēm rodas saistībā ar Līguma izpildi, Puses risina savstarpēju pārrunu ceļā. Ja strīdu vai domstarpības savstarpēju pārrunu ceļā Puses nevar atrisināt, strīdu vai domstarpības Puses risina Latvijas Republikas normatīvajos aktos noteiktajā kārtībā.
8.5. Ja Līguma darbības laikā notiek Pušu reorganizācija vai likvidācija, tā tiesības un pienākumus realizē tiesību un saistību pārņēmējs.
8.6. Piegādātājs nav tiesīgs Līguma saistību izpildi trešajai personai bez Pasūtītāja iepriekšējas piekrišanas.
8.7. Par Līguma izpildi atbildīgās personas:
8.7.1. No Pasūtītāja puses_________________, tālr. _______; e-pasts: ________________; 
8.7.2. No Piegādātāja puses: _____ ______ , tālr._______, e-pasts: _____________________
8.8. Juridiskas puses vai bankas rekvizītu maiņas gadījuma, Pušu pienākums ir 7 (septiņu) darba dienu laikā paziņot par to otrai Pusei.
8.9. Līgums sastāv no līguma teksta un šādiem Līguma pielikumiem:
8.9.1. Nr. 1 Tehniskā specifikācija un tehniskais – finanšu piedāvājums;
8.10. Līgums sagatavots latviešu valodā, noformēts un parakstīts elektroniskā dokumenta veidā. Katra Puse glabā Līguma eksemplāru elektroniskā dokumenta formā.

9. Pušu paraksti un juridiskās adreses
	Pasūtītājs:
Valsts sabiedrība ar ierobežotu atbildību 
“Traumatoloģijas un ortopēdijas slimnīca”
Reģ. Nr. 40003410729
Duntes iela 22, Rīga, LV-1005
AS „Swedbank”
Konta Nr. LV92HABA0551009437916
Kods: HABALV22
Tālrunis 67399300, tos@tos.lv 
	Piegādātājs:



	
valdes priekšsēdētāja:
(paraksts)*
Anita Vaivode
valdes locekle:
(paraksts)*
Inese Rantiņa
valdes loceklis: 
(paraksts)*       
                                     Modris Ciems              
	  


______________________                    
   



*Dokuments ir parakstīts elektroniski ar drošu elektronisko parakstu un satur laika zīmogu




Pielikums Nr.4
Atklāta konkursa
„Lielo stobra kaulu osteosintēzes plākšņu, skrūvju piegāde”,
iepirkuma identifikācijas Nr. VSIA TOS 2024/1K

__________________________
/Pasūtītāja nosaukums/


Apliecinājums par neatkarīgi izstrādātu piedāvājumu

Ar šo, sniedzot izsmeļošu un patiesu informāciju, ________________________
Pretendenta/kandidāta nosaukums, reģ. Nr.
(turpmāk – Pretendents) attiecībā uz konkrēto iepirkuma procedūru apliecina, ka

1. Pretendents ir iepazinies un piekrīt šī apliecinājuma saturam.

2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.

3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (pēc vajadzības, atzīmējiet vienu no turpmāk minētajiem):
	☐	4.1. ir iesniedzis piedāvājumu neatkarīgi no konkurentiem[footnoteRef:3] un bez konsultācijām, līgumiem vai vienošanām, vai cita veida saziņas ar konkurentiem; [3:  Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:
1) iesniedz piedāvājumu šim iepirkumam;
2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.] 



	☐	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.



5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
5.4. tādu piedāvājuma iesniegšanu, kas neatbilst iepirkuma prasībām; 
5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 36 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

Datums______________
	
	
	

	
	
	Paraksts




(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)


Pielikums
Informācija par Pretendenta saziņu ar konkurentiem saistībā ar konkrēto iepirkumu
	Nr.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	[Komersanta nosaukums, reģ. Nr.]
	

	
	
	



Datums______________
	
	
	

	
	
	Paraksts




